CELEX: 62019TN0585
Language: da
Date: 2019-08-23 00:00:00
Title: Sag T-585/19: Sag anlagt den 23. august 2019 – EJ mod EIB

28.10.2019   
            
            
               DA
            
            
               Den Europæiske Unions Tidende
            
            
               C 363/22
            
         
      Sag anlagt den 23. august 2019 – EJ mod EIB
      (Sag T-585/19)
      (2019/C 363/30)
      Processprog: fransk
      
         Parter
      
      
         Sagsøger: EJ (ved advokaterne L. Levi og A. Blot)
      
         Sagsøgt: Den Europæiske Investeringbank (EIB)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af afgørelsen af 16. februar 2018 om at begrænse godtgørelsen med tilbagevirkende kraft af de transportudgifter, som sagsøgeren har afholdt som følge af hans datters alvorlige sygdom til 18 måneder og af afgørelsen af 23. marts 2018 om at begrænse tildelingen med tilbagevirkende kraft af dobbelt børnetilskud til 5 år.
               
            
                  —
               
               
                  Om fornødent annullation af afgørelsen af 14. maj 2019 om stadfæstelse af disse afgørelser.
               
            
                  —
               
               
                  Sagsøgte tilpligtes at erstatte det således lidte økonomiske og ikke-økonomiske tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 2.2.3 i de administrative bestemmelser og af artikel 1 i sygekassens tabel over godtgørelser og anlæggelse af et åbenbart urigtigt skøn.
               
            
                  2.
               
               
                  Andet anbringende om tilsidesættelse af omsorgspligten og af princippet om god forvaltning.
                  Sagsøgeren har ligeledes nedlagt påstand om, at sagsøgte tilpligtes at betale dobbelt børnetilskud for perioden fra den 1. september 2007 til den 31. maj 2012 og at betale de transportudgifter, der er afholdt som følge af hans datters alvorlige sygdom fra den 1. september 2007 indtil den 18. februar 2018, idet de skyldige beløb skal tillægges morarenter beregnet på grundlag af Den Europæiske Centralbanks rentesats, forhøjet med 2 procentpoint. Endelig har sagsøgeren nedlagt påstand om erstatning af hans ikke-økonomiske tab, som er opgjort til 2 000 EUR.